b'\n_START_ARTICLE_\nKrokodill Gena\n_START_SECTION_\nGena lugu\n_START_PARAGRAPH_\nT\xc3\xb6\xc3\xb6v\xc3\xa4lisel ajal armastas Gena oma v\xc3\xa4ikeses korteris ajalehti lugeda, piipu t\xc3\xb5mmata ja iseendaga trips-traps-trulli m\xc3\xa4ngida. Kord, kui ta oli m\xc3\xa4nginud endaga nelik\xc3\xbcmmend mat\xc5\xa1i j\xc3\xa4rjest, l\xc3\xa4ks ta meel v\xc3\xa4ga kurvaks ja ta otsustas endale s\xc3\xb5pru muretseda. Nii riputas ta linna \xc3\xbcles kuulutused, et otsib s\xc3\xb5pru. Kuulutustele reageerisid v\xc3\xa4ike t\xc3\xb5sine t\xc3\xbcdruk Galja ja \xc3\xa4sja linna kolinud teadusele tundmatu loom Potsataja. Saavadki kokku raamatu kangelased \xe2\x80\x93  Gena, pioneer Galja ja Potsataja \xe2\x80\x93 ning otsustavad asutada S\xc3\xb5pruse Maja, et viia kokku neid, kes otsivad s\xc3\xb5pru. Potsatajale, Genale ja Galjale loobivad kaikaid kodaraisse \xc3\xb5el vanat\xc3\xa4di K\xc3\xbcbaramoor ja tema tige rott Larissa.'